Wangental
S Wangèdal isch è Dal im schwizerischè Kanton Schaffhuusè un èm dütschè Landchreis Waldshuèt. S lyt zwüschè dè Dörfer Jeschtettè z Dütschland un Oschterfingè (Gmaind Wilchinge) im schwizerischè Chläggi un durchquert dè Höhèzug Randè. Nördlich vom Dal lyt dè Südrandè, südlich dè Chlyne Randè. Dè Seegrabbè flièßt durch s Dal, un entwässeret i d Wuètè un denn in Rhy. S Dal bildet è Stugg wit diè dütsch-schwizerischi Gränz. Am öschtlichè Ènd vum Dal lyt dõrum dè Gränzübbergang Wangèdal.

Hoch übber m Dal thront uff èm Südrandè d Ruinè Randegg. Gegèübber uff èm Chlynè Randè lyt uff èrè Hochebeni s Pferdegschtüt un Hofguèt Albfüürè.  

I dè 1850er Johr hèt s Blään gää, diè Badischi Hauptbaan vo Bàsel nõch Konschtanz durch s Wangèdal nǒch Jeschtettè un Schaffhuusè z füürè. D Blään sin widder uffgää worrè. Am 13. Juni 1863 isch d Streggi vo dè Badischè Hauptbaan vo Waldshuèt nõch Konschtanz übber Ärzingè un Beringè gfüürt un eröffnet worrè.

S Wangèdal isch uff schwizer Gebièt è  Nationals Schutzgebièt, uff dè dütschè Sitè lyt zwüschè Balterschwyl un Jeschtettè s Naturschutzgebièt Kapellèhaaldè.

Weblingg 
 Vorein Wangèdal Natur pur uff wangental.ch

Tal (Dütschland)
Tal (Schwiiz)
Landkreis Waldshuet
Geografii vom Kanton Schaffuusè
Chleggi